open-index/open-wikipedia-markdown huggingface dataset:
சுசில் குமார் ரிங்கு

**சுசில் குமார் ரிங்கு** (*Sushil Kumar Rinku*) இந்தியாவைச் சேர்ந்த ஓர் அரசியல்வாதியாவார். 1975 ஆம் ஆண்டு சூன் மாதம் 5 ஆம் தேதியன்று இவர் பிறந்தார். பஞ்சாப் மாநில அரசியலில் ஆம் ஆத்மி கட்சியின் உறுப்பினராகச் செயல்பட்டார். சலந்தர் மக்களவைத் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.  முன்னதாக இவர் காங்கிரசு கட்சியின் உறுப்பினராக இருந்தார். 2017 ஆம் ஆண்டில் சலந்தர் மேற்குப் பகுதியிலிருந்து பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.

சுசில் குமார் 12 ஆவது வகுப்பு வரை படித்தார். வேட்புமனு தாக்கல் செய்தபடி இவருடைய சொத்து மதிப்பு  1.62 கோடியாகும்.

சுசில் குமார் ரிங்கு சலந்தர் மேற்கு தொகுதியில் இந்திய தேசிய காங்கிரசு கட்சி வேட்பாளராக வெற்றி பெற்றார் பஞ்சாப் சட்டமன்ற உறுப்பினர் மகிந்தர் பால் பகத்தை 17,334 வாக்குகள் வித்தியாசத்தில் தோற்கடித்தார். 2023 ஆம் ஆண்டில் இவர் சலந்தர் மக்களவைத் தொகுதியில் போட்டியிட்டு 58,691 வாக்குகள் வித்தியாசத்தில் மக்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1975 பிறப்புகள்
பகுப்பு:இந்திய நாடாளுமன்ற உறுப்பினர்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
மலேசிய மரத்தவளை

பகுப்பு:அகணிய உயிரிகள்
பகுப்பு:தவளைகள்

***கைலரானா மலாயானா*** (*Hylarana malayana*), மலேசிய ஓடைத் தவளை, மலேசிய மரத்தவளை அல்லது மலேசிய இருண்ட பக்க தவளை, இராணிடே குடும்பத்தில் உள்ள ஒரு தவளை சிற்றினம் ஆகும். இது மியான்மர் மற்றும் இந்தியாவில் மட்டுமே காணப்படும் அகணிய உயிரி.

வகைப்பாட்டியலாளர்கள் இந்த தவளையை *சில்விரானா நிக்ரோவிட்டட்டாவின்* சகோதர குழுவாகக் கருதுகின்றனர்.

## விளக்கம்
வயது முதிர்ந்த ஆண் தவளை 42.2 முதல் 48.8 மி.மீ. உடல் நீளமும், வயது முதிர்ந்த பெண் தவளை 47.2 முதல் 56.8 மி.மீ. நீளமும் உள்ளன. இந்த தவளை நடுத்தர-பழுப்பு நிறத்தில் சிறிய கரும்புள்ளிகளுடன் இருக்கும். இதன் உதடுகள் வெண்மையானவை. இதன் உடலின் ஒவ்வொரு பக்கத்திலும், மூக்கிலிருந்து இடை வரை பரந்த, இருண்ட பட்டை உள்ளது. இதன் வயிறு வெண்மையானது.

இந்த தவளையின் தாடையில் வோமரின் பற்கள் மற்றும் ஏறுவதற்குக் கால்விரல்களில் வட்டுகள் உள்ளன. முதிர்ச்சியடைந்த பெண் தவளையை விட வயது வந்த ஆண் தவளை மிகவும் வலுவான முன் கால்களைக் கொண்டுள்ளது.

இந்த தவளையைப் பற்றி முதல் கட்டுரையை எழுதிய அறிவியலாளர்கள், தீபகற்ப மலேசியாவில் வாழும் இதன் நெருங்கிய உறவினர்களில் ஒரே சிற்றினம் என்பதால் இதற்கு *மலாயானா* என்று பெயரிட்டனர்.

## மேற்கோள்கள்
இந்தோசில்விரானா

***இந்தோசில்விரானா*** (*Indosylvirana*) என்பது தெற்கு மற்றும் தென்கிழக்கு ஆசியாவைச் சேர்ந்த இராணிடே குடும்பத் தவளைப் பேரினமாகும்.

## சிற்றினங்கள்
13 சிற்றினங்கள் உள்ளன: 

* *இந்தோசில்விரானா ஆரண்டியாகா* (பௌலெஞ்சர், 1904)
* *இந்தோசில்விரானா சீசரி* (பிஜு, மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா டோனி* (பிஜு, கார்க், மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா பிளேவ்சென்சு* (ஜெர்டன், 1853)
* *இந்தோசில்விரானா இண்டிகா* (பிஜு, கர்க், மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா இன்டர்மீடியா* (ராவ், 1937)
* *இந்தோசில்விரானா மாக்னா* (பிஜு, கர்க், மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா மோன்டானா* (ராவ், 1922)
* *இந்தோசில்விரானா செரண்டிபி* (பிஜு, கர்க், மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா சிறீனி* (பிஜு, கார்க், மகோனி, விஜயதிலக, செனவிரத்னே மற்றும் மீகசுகும்புரா, 2014)
* *இந்தோசில்விரானா டெம்போரலிசு* (குந்தர், 1864)
* *இந்தோசில்விரானா உர்பிசு* (பிஜு, கர்க், மகோனி, விஜயதிலக, செனவிரத்னே மற்றும் மீகசுகும்பரா, 2014)

## மேற்கோள்கள்

பகுப்பு:தவளைகள்
இந்தியத் தங்க முதுகு தவளை

**இந்தியத் தங்க முதுகு தவளை** (*Indosylvirana indica-இந்தோசில்விரானா இண்டிகா*), இராணிடே குடும்பத்தில் உள்ள ஒரு தவளை சிற்றினம் ஆகும்.  இது முன்னர் *இந்தோசில்விரானா டெம்போராலிசுடன்* தொடர்புடையதாகக் கருதப்பட்டது, ஆனால் 2014 ஆய்வில் இது ஒரு தனித்துவமான சிற்றினமாகக் கண்டறியப்பட்டது.
 
## சொற்பிறப்பியல்
*இண்டிகா* என்ற சிற்றினத்தின் பெயர் இலத்தீன் வார்த்தையிலிருந்து வந்தது. இது இந்தியாவில் இருந்து இச் சிற்றினத்தின் தோற்றத்தைக் குறிக்கிறது. 

## பரவல்
இந்தியத் தங்க முதுகு தவளை, இந்திய மாநிலங்களான கருநாடகம் மற்றும் கேரளம் மாநிலங்களின் பாலக்காட்டுக் கணவாய் பகுதியான மேற்குத் தொடர்ச்சி மலையில் மட்டுமே காணப்படும் அகணிய உயிரி ஆகும்.

## வாழ்விடம்
இந்தியத் தங்க முதுகு தவளை, இரண்டாம் நிலை மற்றும் முதன்மைக் காடுகளில் வாழ்கிறது. மேலும் காடுகளை ஒட்டிய ஈரநிலங்களுக்கு அருகில் காணப்படுகிறது. சில சமயங்களில் வற்றாத வேகமான நீரோடைகளுடன் தொடர்புடையது. இது கடல் மட்டத்திலிருந்து  வரையிலான உயரத்தில் காணப்படுகிறது. 2019-ன் பிற்பகுதியில், இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட இனமாக மதிப்பீடு செய்யப்படவில்லை.

## விளக்கம்
வயது வந்த ஆண் தவளை உடல் நீளமும், பெண் தவளை  நீளமும் உடையது. தலை அகலத்தை விட நீளமானது. முதுகுபுற பார்வையில் மூக்கு நீள்வட்டமாகவும் பக்கவாட்டுப் பார்வையில் வட்டமாகவும் இருக்கும். செவிப்பறை தனித்துவமானது. முன்கைகள் மிதமான குறுகிய மற்றும் மெல்லியதாகக் காணப்படும். விரல்கள் நீளமானவை மற்றும் நுனிகளில் மழுங்கிய கூர்மையான வட்டுகளைக் கொண்டுள்ளன. தோல் விளிம்புகள் உள்ளன. பின்னங்கால்கள் ஒப்பீட்டளவில் நீளமாகவும் மெல்லியதாகவும் இருக்கும். கால்விரல் நுனிகள் மழுங்கிய கூர்மையான வட்டுகளைக் கொண்டுள்ளன; கால்விரல்கள் மிதமான வலைப்பக்கத்தைக் கொண்டுள்ளன. முதுகுப் பகுதிகள் வெண்கல நிறத்திலும், கீழ்ப் பகுதி வெளிர் பழுப்பு நிறத்திலும் இருக்கும். செவிப்பறைப் பகுதி வெளிர் சாம்பல்-பழுப்பு நிறமாகவும், செவிப்பறை வெளிர் பழுப்பு நிறமாகவும் இருக்கும். மேல் உதடு மஞ்சள்-வெள்ளை பட்டையைக் கொண்டுள்ளது. இது கை செருகலுக்கு மேலே தொடர்கிறது. தொண்டை, மார்பு மற்றும் தொப்பை ஆகியவை சாம்பல்-வெள்ளை நிறத்தில் உள்ளன.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
ஜிஆர்ஓ ஜோ422+32

**ஜிஆர்ஓ ஜோ422+32**  *(GRO J0422+32)* என்பது ஒரு எக்ஸ்ரே நோவா,  கருந்துளை வேட்பாளர் ஆகும், இது 1992 ஆகத்து 5அன்று காம்ப்டன் காமா கதிர் கண்காணிப்பு செயற்கைக்கோளில் பாட்சே(BATSE) கருவியால் கண்டுபிடிக்கப்பட்டது    சுடர் உமிழ்வெடிப்பின்போது, இது நண்டு நெபுலா காமா-கதிர் வாயிலை விட சுமார் 500 keV  ஒளியன் ஆற்றல் வலுவானதாகக் காணப்பட்டது. 

ஜிஆர்ஓ ஜோ422+32 இல் உள்ள கருந்துளையின் பொருண்மை 3.66 முதல் 4.97 சூரியப்  பொருண்மை  நெடுக்கத்தில் அமைகிறது.  இது இதுவரை கண்டுபிடிக்கப்பட்ட எந்த விண்மீன் கருந்துளையையும்  மிகச் சிறியது. ஒரு நொதுமி விண்மீனுக்கான கோட்பாட்டு மேல் பொருண்மை நெடுக்கத்துக்கு (~ M ☉ ) அருகில் உள்ளது. 2012  ஆம் ஆண்டிலான  பகுப்பாய்வு  பொருண்மை எனக் கணக்கிட்டது , இந்த பொருள் உண்மையில் என்ன என்ற கேள்வியை  எழுப்பியுள்ளது. 

பெர்சியசு விண்மீன் தொகுப்பில் **V518 Per**,  துணை M-வகை முதன்மை வரிசை விண்மீன் இருப்பதாகவும் அறியப்படுகிறது. இது B கதிர்நிரல் பட்டையில் 13.5 பருமையும்,  கட்புலப் பட்டையில் 13.2 பருமையும் கொண்டுள்ளது.

## மேலும் பார்க்கவும்

* அருகிலுள்ள கருந்துளைகளின் பட்டியல்

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:பெர்சியசு விண்மீன்குழாம்
சிறீனி தங்க முதுகுத் தவளை

**சிறீனி தங்க முதுகுத் தவளை** (*Sreeni's golden-backed frog*) என்றும் அழைக்கப்படும் ***இந்தோசில்விரானா சிறீனி*** (*Indosylvirana sreeni*) இராணிடே குடும்பத்தில் உள்ள தவளைச் சிற்றினம் ஆகும். இது இந்தியாவின் கேரளம் மற்றும் தமிழ்நாடு மாநிலங்களில் 100 முதல் 1500 மீட்டர் உயரத்தில் தென் மேற்கு மற்றும் கிழக்குத் தொடர்ச்சி மலைகளில் காணப்படுகிறது. இது ஒரு அகணிய உயிரி ஆகும்.

## மேற்கோள்கள்

## வெளி இணைப்புகள்

* உலக நீர்நில வழ்வன: Indosylvirana sreeni (Biju, Garg, Mahony, Wijayathilaka, Seneviranthne, and Meegaskumbura, 2014)
* நீர்நில வாழ்வன வலையம்: Indosylvirana sreeni

பகுப்பு:தவளைகள்
பகுப்பு:மேற்குத் தொடர்ச்சி மலையின் அக இட விலங்குகள்
இடங்கண்ணி

**இடங்கண்ணி** (*Edanganni*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்டதாகும்.

## மக்கள்தொகை
2001 மக்கள்தொகை கணக்கெடுப்பின்படி, இடங்கண்ணி கிராமத்தில் 1371 ஆண்கள் மற்றும் 1256 பெண்கள் என மொத்தம் 2627 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
காமரசவல்லி

**காமரசவல்லி** (*Kamarasavalli*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, காமரசவல்லி கிராமத்தில் 1618 ஆண்கள் 1519 பெண்கள் என மொத்தம் 3137 பேர் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:Coordinates on Wikidata
அயன்சுத்தமல்லி

**அயன்சுத்தமல்லி** (*Ayansuthamalli*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.

## மக்கள்தொகை
 மக்கள்தொகை கணக்கெடுப்பின் படி அவன்சுத்தமல்லியில் 836 ஆண்கள் 774 பெண்கள் என 1610 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:Coordinates on Wikidata
இலட்சுமண் கௌடா

**இலட்சுமண் கௌடா** (*Laxman Gouda*) இந்தியாவைச் சேர்ந்த ஓர் அரசியல்வாதியாவார். ஒடிசா சட்டப்பேரவையில் இரண்டு முறை சட்டமன்ற உறுப்பினராகப் பணியாற்றியுள்ளார். 1952 மற்றும் 1957 ஆம் ஆண்டுகளில் நடைபெற்ற ஒடிசா சட்டமன்றத் தேர்தல்களில், இவர் முறையே பதுவா மற்றும் மால்காங்காரி சட்டமன்றத் தொகுதிகளில் இருந்து 1 ஆவது மற்றும் 2ஆவது ஒடிசா சட்டமன்றத்திற்கு தேர்ந்தெடுக்கப்பட்டார்.

இலட்சுமண் கௌடாவின் தந்தையின் பெயர் பலராம் நாயக்கு என்பதாகும்.  இலட்சுமண் கௌடா இரமாமணி என்ற பெண்ணை திருமணம் செய்து கொண்டார்.

இலட்சுமண் கௌடா ஒடிசா அரசியலில் முதலில் உத்திரப் பிரதேச காங்கிரசு கட்சியிலும் பின்னர் சனதா கட்சி மற்றும் குடியரசுக் குழுவிலும்  பணியாற்றினார்.

1979 ஆம் ஆண்டு  ஏப்ரல் மாதம் 27 ஆம் தேதியன்று இலட்சுமண் கௌடா காலமானார்.

## மேற்கோள்கள்

பகுப்பு:1979 இறப்புகள்
பகுப்பு:ஒடிசா அரசியல்வாதிகள்
பகுப்பு:வாழும் மக்கள்
வள்ளுவன் கடவு முத்தப்பன்

thumb|வள்ளுவன் கடவு முத்தப்பன் 
thumb|வள்ளுவன் கடவு முத்தப்பன் கோயில் 
**வள்ளுவன் கடவு முத்தப்பன்** கோயில் கேரளாவில் உள்ளது. கண்ணூர் மாவட்டத்தில் ஒவ்வொரு கிராமத்திலும் *முத்தப்பன்* கோயில்கள் உள்ளன. மிகவும் பிரபலமான *பரசினி கடவு முத்தப்பன்* கோயிலுக்கு தினமும் ஆயிரக்கணக்கான பக்தர்கள் வந்து செல்கின்றனர். 

## அமைவிடம்
கண்ணூர் மாவட்டத்தில் கண்ணாடிபரம்பில் இக்கோயில் அமைந்துள்ளது. இந்த கோயிலுக்கு ஏராளமான பக்தர்கள் வருகின்றனர். வள்ளுவன் கடவ்  முத்தப்பன் கோயில் 400 ஆண்டுகள் பழமையானதாகும். இது சமீபத்தில் முழுமையாக புதுப்பிக்கப்பட்டது.  





## மேலும் பார்க்கவும்
* கேரளாவின் கோவில்கள்

## மேற்கோள்கள்

## வெளி இணைப்புகள்
* வள்ளுவன் கடவு ஸ்ரீ முத்தப்பன் கோவில்
* வள்ளுவன் கடவு ஸ்ரீ முத்தப்பன் புகைப்படங்கள்
* வள்ளுவன் கடவு ஸ்ரீ முத்தப்பன் தெய்யத்தின் காணொளிகள்

பகுப்பு:கண்ணூர் மாவட்டத்திலுள்ள இந்துக் கோயில்கள்
இராமகிருசுணா கௌடா

**இராமகிருசுணா கௌடா** (*Ramakrushna Gouda*) இந்தியாவைச் சேர்ந்த ஓர் அரசியல்வாதியாவார். 1932 ஆம் ஆண்டு நவம்பர் மாதம்  28 ஆம் தேதியன்று இவர் பிறந்தார்.  ஒடிசா சட்டப்பேரவையில் ஒரு முறை சட்டமன்ற உறுப்பினராகப் பணியாற்றியுள்ளார். 1990 ஆம் ஆண்டு  நடைபெற்ற ஒடிசா சட்டமன்றத் தேர்தலில் இவர் பாஞ்சா நகர்சட்டமன்றத் தொகுதியில் போட்டியிட்டு 10 ஆவது ஒடிசா சட்டமன்றத்திற்கு தேர்ந்தெடுக்கப்பட்டார். 1990 முதல் 1995 ஆம் ஆண்டு வரையில் இராமகிருசுணா கௌடா ஒடிசா சட்டப்பேரவையில் சட்டமன்ற உறுப்பினராகப் பணியாற்றினார்.

இராமகிருசுணா கௌடாவின் தந்தையின் பெயர் பினாயக்கு கௌடா என்பதாகும்.  இராமகிருசுணா கௌடா அனுசயா என்ற பெண்ணை திருமணம் செய்து கொண்டார். 

இலட்சுமண் கௌடா ஒடிசா அரசியலில் முதலில் சனதா கட்சியின் உறுப்பினராகச் செயல்பட்டார். 

2010 ஆம் ஆண்டு  மே மாதம் முதல் தேதியன்று  இராமகிருசுணா கௌடா காலமானார். 

## மேற்கோள்கள்

பகுப்பு:1932 பிறப்புகள்
பகுப்பு:2010 இறப்புகள்
பகுப்பு:ஒடிசா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
கலோ சந்திரமணி

**கலோ சந்திரமணி** (*Kalo Chandramani*) இந்தியாவைச் சேர்ந்த ஓர் அரசியல்வாதியாவார். 1916 ஆம் ஆண்டு மார்ச்சு மாதம்  28 ஆம் தேதியன்று ஒடிசா மாநிலம் சுந்தர்கர் மாவட்டம் குசும்தேகி என்ற கிராமத்தில் இவர் பிறந்தார்.  ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1980 ஆம் ஆண்டு  நடைபெற்ற ஒடிசா மக்களவைத் தேர்தலில் இவர் சுந்தர்கர் மக்களவைத்  தொகுதியில் போட்டியிட்டு  ஒடிசா மக்களவைக்குத் தேர்ந்தெடுக்கப்பட்டார். 

கலோ சந்திரமணி  நிர்மயி பாபி என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் ஒரு மகளும் உள்ளனர்.

கலோ சந்திரமணி ஒடிசா அரசியலில் கணதந்திர பரிசத்து கட்சியின் உறுப்பினராகச் செயல்பட்டார். 

## மேற்கோள்கள்

## புற இணைப்புகள்
*Official Biographical Sketch in Lok Sabha Website

பகுப்பு:1916 பிறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
சிறீபாட்சா திகல்

** சிறீபாட்சா திகல்** (*Sribatcha Digal*) இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு மாதம் முதல்  28 ஆம் தேதியன்று பிரித்தானிய இந்தியாவின் ஒடிசா மாநிலம்  கந்தமாள் மாவட்டம் இலைன்பாடா என்ற கிராமத்தில் இவர் பிறந்தார்.  ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1977 ஆம் ஆண்டு  நடைபெற்ற ஒடிசா மக்களவைத் தேர்தலில் இவர் புல்பானி  மக்களவைத்  தொகுதியில் போட்டியிட்டு  ஒடிசா மக்களவைக்குத் தேர்ந்தெடுக்கப்பட்டார்.

கலோ சந்திரமணி  சுருப்ரியா திகல் என்ற பெண்ணை திருமணம் செய்து கொண்டார்.

கலோ சந்திரமணி ஒடிசா அரசியலில் சனதா கட்சியின் உறுப்பினராகச் செயல்பட்டார்.

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1941 பிறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
கருப்பிலாக்கட்டளை

**கருப்பிலாக்கட்டளை** (*Karuppilakattalai*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும். 

## மக்கள்தொகை
 மக்கள்தொகை கணக்கெடுப்பின் படி, கருப்பிலாக்கட்டளை கிராமத்தில் 1777 ஆண்கள் 1808 பெண்கள் என 3585 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
இலங்கை தங்க முதுகுத் தவளை

**''இந்தோசில்விரனா செரெண்டிபி** (Indosylvirana serendipi)* எனும் *'இலங்கை தங்க முதுகுத் தவளை*', *இராணிடே'' குடும்பத்தில் உள்ள ஒரு தவளை சிற்றினமாகும். இது இலங்கையில் மட்டுமே காணப்படும் அகணிய உயிரி.

## விளக்கம்
உடல் மெலிந்து சிறிய தலையினைக் கொண்டது. செவிப்பறை மேல் மடிப்பு இல்லை. அடிமூட்டு முடிச்சுகள் கால்விரல்களில் முதன்மையாக காணப்படும். மூன்றாவது விரலின் வலையமைப்பு வெளியில் உள்ள வட்டு வரை நீண்டுள்ளது. லோரியல் பகுதி ஆழமானது. வோமரின் முகடு உள்ளது. தோலின் விளிம்பு வரை உள்ளது. முதுகு செம்-பழுப்பு நிறத்துடன் கருப்பு கலந்து காணப்படும். செவிப்பறைப் பகுதி அடர் பழுப்பு நிறத்திலானது. வெள்ளை பட்டையுடன் கூடிய மேல் உதடு, தங்க நிறப் புள்ளிகள் மற்றும் கருமையான திட்டுகளுடன் கூடிய கருவிழியானது சிவப்பு கலந்த பழுப்பு நிறத்தில் காணப்படும். பக்கவாட்டுகள் வெளிர் மஞ்சள் கலந்த சாம்பல் நிறத்திலானது. சாம்பல் நிற குறுக்கு பட்டைகளுடன் வெளிர் பழுப்பு நிற மூட்டுகள் கொண்டது. வயிற்றுப் பகுதி வெண்மையானது. தொண்டை மற்றும் மூட்டுகள் வெளிர் சாம்பல் நிறத்திலானது. ஆண் தவளையில் கலவித்திட்டு உள்ளது.

## பரவல்
இலங்கை தங்க முதுகுத் தவளை இலங்கையில்  சிங்கராஜா மழைக்காடுகளின் குடவா அராவிலில் காணப்படுகின்றன.

## சூழலியல்
இலங்கை தங்க முதுகுத் தவளையின் இயற்கை வாழிடம் வெப்பமண்டல தாழ் நிலப் பசுமையான காடுகள், நீரோடைகளின் கரைகள் மற்றும் சதுப்புநிலங்கள் ஆகும்.

## மேற்கோள்கள்

பகுப்பு:தவளைகள்
பகுப்பு:இலங்கை உயிரினங்கள்
பகுப்பு:அகணிய உயிரிகள்
பக்சி நாயக்கு

** பக்சி நாயக்கு** (*>Baksi Nayak*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு செப்டம்பர் மாதம் முதல் 11  ஆம் தேதியன்று  இவர் பிறந்தார்.  ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1971 ஆம் ஆண்டு  நடைபெற்ற ஒடிசா மக்களவைத் தேர்தலில் இவர் புல்பானி  மக்களவைத்  தொகுதியில் போட்டியிட்டு  ஒடிசா மக்களவைக்குத் தேர்ந்தெடுக்கப்பட்டார்.

பக்சி நாயக்கு  இளமோட்டி என்ற பெண்ணை திருமணம் செய்து கொண்டார். 

ஒடிசா அரசியலில் சுதந்திராக் கட்சியின் உறுப்பினராகச் செயல்பட்டார்.

1993 ஆம் ஆண்டு ஆகத்து மாதம் 13 ஆம் தேதியன்று தனது 70 ஆவது வயதில் பக்சி நாயக்கு காலமானார்.

## மேற்கோள்கள்

## புற இணைப்புகள்
*Official biographical sketch in Lok Sabha website

பகுப்பு:1922 பிறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:1993 இறப்புகள்
ஆண்குறியின் கரோனா

**[[ஆண்குறி மொட்டு|ஆண்குறியின் கரோனா]]** அல்லது **ஆண்குறி மொட்டு முனைவளைவு** என்பது மனித ஆண்களில் ஆண்குறி மொட்டின் அடிப்பகுதியில் (இது ஆண்குறியின் முடிவாகும்) உருவாகும் வட்டமான விளிம்பு அல்லது விரிவு ஆகும். ஆண்குறியின் முன்தோல் (அல்லது முன்தோல் குறுக்கம்) பின்னோக்கி இழுக்கப்படும்போது (பின்வாங்கப்பட்டது) ஆணுறுப்பின் தோற்றமானது விருத்தசேதனம் செய்யப்படாத மற்றும் விருத்தசேதனம் செய்யப்பட்ட ஆண்களுக்கு இடையே பெரும்பாலும் சற்று வித்தியாசமாக இருக்கும். விருத்தசேதனம் செய்யப்பட்ட ஒரு ஆணின் முன்தோல் குறைக்கப்படும் அல்லது அகற்றப்படும். இது பல கலாச்சாரங்கள் அல்லது நாடுகளில் செய்யப்படும் மிகவும் பொதுவான (மருத்துவ அறுவை சிகிச்சை) செயல்முறையாகும். இது பெரும்பாலும் பிறந்த சில நாட்களில் செய்யப்படுகிறது. நுனித்தோல் முழுவதுமாக அகற்றப்பட்டால், கரோனா எப்போதும் வெளிப்படையாய் தெரியும். முன்தோல் குறுக்கமாக இருந்தால், முன்னோக்கி (உள்வாங்கப்படாத) நிலையில் இருக்கும் போது, கரோனா சற்று நுனித்தோலால் மூடப்பட்டிருக்கும்.

ஆணுறுப்பின் கழுத்து என்று அழைக்கப்படும் ஒரு சீதமென்சவ்வில் மொட்டு முனைவளைவு தொங்குகிறது. கரோனாவின் விளிம்பில் அதிக எண்ணிக்கையிலான நரம்பு முனைகள் உள்ளன; இது ஆண்குறி மொட்டு மிகவும் பாலியல் உணர்திறன் கொண்ட பகுதியாகும்.

## உடற்கூறியல்

thumb|மனித ஆண்குறி விளக்கப்படம் |262x262px

### வளர்ச்சி
ஆண் கருவின் வளர்ச்சியின் போது, மேல்தோலில் ஒரு தடிமன் (தோலின் வெளிப்புற அடுக்கு) வளரும் ஆண்குறி மொட்டின் அடிப்பகுதியைச் சுற்றி தோன்றும். தோலின் தடிமனான ஆண்குறி மொட்டிலிருந்து பிரிந்து, முன்தோலை உருவாக்குகிறது.

### நாளப்பெருக்கம்
மொட்டு முனைவளைவு மற்றும் கழுத்து ஆகியவை ஆண்குறியின் நாளப்பெருக்கம் செய்யப்பட்ட பகுதிகள். முன்புற மற்றும் முதுகுப்புற ஆண்குறியின் தமனிகள் ஆண்குறி மொட்டில் நுழைவதற்கு முன்பு கழுத்தில் ஒன்றிணைகின்றன.

### இரத்த ஓட்டம்
மொட்டு முனைவளைவு மற்றும் தண்டு ஆகியவை ஆண்குறியின் மிகவும் குருதிக்குழல் செய்யப்பட்ட பகுதிகள், அதாவது அவை நல்ல இரத்த விநியோகிக்கும் பல இரத்த நாளங்களைக் கொண்டுள்ளன.

### நரம்பு முனைகள்
கரோனாவின் சுற்றளவு (விளிம்பு), கீழ்ப்பகுதி ஆகியவை பல வகையான நரம்பு முடிவுகளால் அடர்த்தியாக கண்டுபிடிக்கப்படுகின்றன . கரோனா என்பது ஆண்குறிக்கு பாலுறவு வகையில் மகிழ்வுண்டாக்குகிற பகுதியாகும். இந்த பகுதி தூண்டுதலுக்கு மிகவும் உணர்திறன் கொண்ட பகுதியாகவும்; உச்சக்கட்ட பாலியல் இன்பத்தின் பகுதியாகவும் இருக்கிறது.

## மேற்கோள்கள்

பகுப்பு:ஆண் இனப்பெருக்க அமைப்பு
பகுப்பு:மனித ஆண்குறி
குருசரண் நாயக்கு

** குருசரண் நாயக்கு** (*Gurucharan Naik*) இந்தியாவைச் சேர்ந்த ஓர் அரசியல்வாதியாவார். 1919 ஆம் ஆண்டு சனவரி  மாதம் முதல் 24 ஆம் தேதியன்று  ஒரிசா மாநிலம் கேந்துசர் மாவட்டம் மகாதேவ்நாசா கிராமத்தில் இவர் பிறந்தார்.  ஒடிசா மக்களவையில் ஒரு முறை நாடாளுமன்ற உறுப்பினராகப் பணியாற்றியுள்ளார். 1967 ஆம் ஆண்டு  நடைபெற்ற ஒடிசா மக்களவைத் தேர்தலில் இவர் கியோஞ்சர்  மக்களவைத்  தொகுதியில் போட்டியிட்டு  ஒடிசா மக்களவைக்குத் தேர்ந்தெடுக்கப்பட்டார்.

குருசரண் நாயக்கு  அன்னபூர்ணா என்ற பெண்ணை திருமணம் செய்து கொண்டார். 

ஒடிசா அரசியலில் சுதந்திராக் கட்சியின் உறுப்பினராகச் செயல்பட்டார்.

1986 ஆம் ஆண்டு பிப்ரவரி மாதம் 14 ஆம் தேதியன்று குருசரண் நாயக்கு காலமானார்.

## மேற்கோள்கள்

## புற இணைப்புகள்
*Official Biographical Sketch in Lok Sabha Website

பகுப்பு:1919 பிறப்புகள்
பகுப்பு:1986 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
நரியம்பாறை புதியகாவு தேவி கோயில்

**நரியம்பாறை புதியகாவு தேவி கோயில்** இந்தியாவின் கேரள மாநிலம் இடுக்கி மாவட்டத்தில் கட்டப்பனாவிற்கு அருகில் நரியம்பாறையில் அமைந்துள்ள ஒரு இந்துக் கோயிலாகும். இக்கோயில் கட்டப்பனா - குட்டிக்கானம் மாநில நெடுஞ்சாலையில் கட்டப்பனாவில் இருந்து சுமார் 3 கி.மீ. தொலைவில் அமைந்துள்ளது. 

## வரலாறு
இக்கோயில் கல்லூரத் குடும்பத்தாரின் குடும்பக்கோயிலாகும். இது வைக்கம் மூத்தேடத்து தேவி கோயிலுடன் தொடர்புடையது. அது தொடர்பாக ஒரு கதை உள்ளது. கல்லூரத் குடும்பத்தாரின் மூத்த உறுப்பினரான கௌரி குட்டப்பனின் தாத்தா  மூத்தேடத்து தேவியின் தீவிர விசுவாசி ஆவார். அத்துடன் அவர் மூத்தேடத்து தேவி கோயிலின் *வெளிச்சப்பாடும்* ஆவார். அவருக்குப் பின் அடுத்த தலைமுறையினர் வெளிச்சப்படு பதவியை ஏற்கவில்லை. அச்சூழலில் தாத்தா இறந்த பிறகு, கௌரி குட்டப்பன் தனது வாளைப் பெற்றார்.

குட்டப்பனுடன் திருமணமான பின்பு கௌரி கட்டப்பனாவில் குடியேறினார். இந்தக் காலக்கட்டத்தில்தான் கௌரி குட்டப்பன் தீபம் ஏற்றி வாளை வழிபட ஆரம்பித்தார். அப்போது அவர்கள் நோய், வறுமை போன்ற பிரச்சனைகளை எதிர்கொண்டனர். ஆதலால் மறைந்த குட்டப்பன் தேவபிரசன்னம் நடத்தினார். அப்போது தேவி காட்சி தந்தார். தேவிக்கு வீட்டிற்கு வெளியில் தங்குமிடம் தேவைப்பட்டது. எனவே 20 ஆம் நூற்றாண்டின் முற்பகுதியில், மறைந்த குட்டப்பன் ஒரு சிறிய கட்டிடத்தை கட்டினார். இருப்பினும் அவருக்கு முறையாக ஒரு கோயில் கட்டவேண்டும் என்ற விருப்பம் இருந்தது. 

1989ஆம் ஆண்டு கே.கே.தங்கப்பன் தலைமையில் கல்லூரத் குடும்பத்தினர் புதிய கோயிலைக் கட்டினர். அக்குடும்பத்தின் உறுப்பினர்கள் கோயிலை நிர்வகிப்பதில் பொதுமக்களையும் ஈடுபடுத்தினர். 51 அண்டை வீட்டாரை நிர்வாகக் குழுவாகத் தேர்ந்தெடுத்தனர்.

## திருவிழாக்கள்
இக்கோயிலில் பிப்ரவரி மற்றும் மார்ச் மாதங்களில் நடைபெறுகின்ற கும்ப பரணி விழா மிகவும் குறிப்பிடத்தக்க திருவிழாவாகும்.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* இடுக்கி மாவட்ட சுற்றுலா வரைபடம்
பகுப்பு:Coordinates on Wikidata
பகுப்பு:இடுக்கி மாவட்டத்திலுள்ள அம்மன் கோயில்கள்
அபிமன்யு ராத்து

**அபிமன்யு ராத்து** (*Abhimanyu Rath*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு மார்ச்சு மாதம் 13 ஆம் தேதியன்று இவர் பிறந்தார். ஒடிசா அரசியலில் அகில இந்திய கணதந்திர பரிசத்து கட்சியில் உறுப்பினராகச் செயல்பட்டார். இக்கட்சியின் பிரதிநிதியாக இந்திய நாடாளுமன்றத்தின் மேலவையான மாநிலங்களவையில் உறுப்பினராக இருந்தார். 1956 ஆம் ஆண்டில் நடைபெற்ற ஒடிசா மக்களவை தேர்தலில் அபிமன்யு ராத்து போட்டியிட்டு ஒரு நாடாளுமன்ற உறுப்பினராகத் தேற்ந்தெடுக்கப்பட்டார். 

## மேற்கோள்கள்

பகுப்பு:1921 பிறப்புகள்
பகுப்பு:1989 இறப்புகள்
பகுப்பு:ஒடிசா அரசியல்வாதிகள்
பகுப்பு:மாநிலங்களவை உறுப்பினர்கள்
சிவப்பா நாயக்கர்

**சிவப்பா நாயக்கர்**, கேளடியை ஆண்ட நாயக்க மன்னர்களுள் மிகவும் புகழ் பெற்றவராவார். இவர் கி.பி 1645 தொடக்கம் 1660 வரையான காலப்பகுதியில் ஆட்சிப்பொறுப்பில் இருந்தார். இவர் சிறந்த நிர்வாகத் திறமையும் போர்த் திறமையும் பெற்று விளங்கியவர்.
## வெற்றிகள்
வேலூரில் இருந்து ஆட்சி செய்த விஜயநகரப் பேரரசின் கடைசி ஆட்சியாளரான மூன்றாம் ஸ்ரீரங்கா பீஜப்பூர் சுல்தானகத்தால் தோற்கடிக்கப்பட்டு சிவப்பாவிடம் அடைக்கலம் புகுந்தார். இதன் காரணமாக பிஜாப்பூர், கோல்கொண்டா சுல்தான்களோடு போர் புரிந்து தார்வாடு பகுதியை கைப்பற்றினர். 
மங்களூர், குந்தாபுரா, ஹொன்னாவர் போன்ற
கடலோரப் பகுதியில் உள்ள போர்த்துகீசிய  
துறைமுகங்கள்   கைப்பற்றி கர்நாடக  பகுதியில் உள்ள  போர்த்துகீசிய அரசியல் அதிகாரத்தை அழித்தார்.
## கட்டிடக்கலை
சிவப்பா நாயக்கரால், சந்திரகிரி, பேக்கல், மங்களூர், ஆரிக்கடி மற்றும் அட்கா பகுதிகளில் கோட்டைகள் கட்டப்பட்டன.
 

## மேற்கோள்கள்

பகுப்பு:நாயக்க அரசர்கள்
பகுப்பு:கர்நாடக வரலாறு
பகுப்பு:இந்திய அரசர்கள்
கோலாலம்பூர் பெவிலியன்

**கோலாலம்பூர் பெவிலியன்** (ஆங்கிலம்: *Pavilion Kuala Lumpur*) மலேசியா, கோலாலம்பூர், புக்கிட் பிந்தாங் மாவட்டத்தில் அமைந்துள்ள ஒரு வணிக மையம் ஆகும்.

## வரலாறு

ஒரு காலக்கட்டத்தில், கோலாலம்பூர் பெவிலியன் வளாகத்தில்; கோலாலம்பூரில் மிகப் பழைமை வாய்ந்த பள்ளியான **புக்கிட் பிந்தாங் பெண்கள் உயர்நிலைப் பள்ளி** *(Bukit Bintang Girls' School)* இருந்தது. 2000-ஆம் ஆண்டில் புக்கிட் பிந்தாங் வளாகம் உருவாக்கப்பட்ட போது புக்கிட் பிந்தாங் பெண்கள் உயர்நிலைப் பள்ளி செராஸ் பகுதிக்கு மாற்றம் செய்யப்பட்டு செரி பிந்தாங் உத்தாரா பள்ளி என மறுபெயரிடப்பட்டது.

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பரோ-புயான்

**பரோ-புயான்கள்** (*Baro-Bhuyans*) (அல்லது **பரோ-புயான் ராஜ்** , **பரோ-பூயன்கள்** மற்றும் **பரோ-புய்யன்கள்** ) இடைக்காலத்தின் பிற்பகுதியிலும் நவீன காலத்தின் தொடக்கத்திலும் அசாம் மற்றும் வங்காளத்தில் சிப்பாய்-நில உரிமையாளர்களின் கூட்டமைப்புகளாக இருந்தனர். கூட்டமைப்புகள் தளர்வான சுயாதீன நிறுவனங்களைக் கொண்டிருந்தன, ஒவ்வொன்றும் ஒரு போர்வீரர் தலைவர் அல்லது ஒரு நிலப்பிரபு ( ஜமீந்தார் ) தலைமையில். பரோ-புயான் அசாம் மற்றும் வங்காளம் ஆகிய இரண்டுக்கும் தனித்துவமானது. மேலும், உத்தரப் பிரதேசம் மற்றும் பிகாரின் புய்ஹார் பாரம்பரியத்திலிருந்து வேறுபட்டது.  அசாமில் இந்த நிகழ்வு 13 ஆம் நூற்றாண்டில் கியாசுதீன் இவாஜ் ஷாவின் படையெடுப்பை எதிர்த்தபோதும், வங்காளத்தில் 16ஆம் நூற்றாண்டில் முகலாய ஆட்சியை எதிர்த்தபோதும் முக்கியத்துவம் பெற்றது.

## பின்னணி
பரோ என்பது பன்னிரெண்டு என்ற எண்ணைக் குறிக்கிறது. ஆனால் பொதுவாக பன்னிரெண்டுக்கும் மேற்பட்ட தலைவர்கள் அல்லது நிலப்பிரபுக்கள் இருந்தனர். மேலும் பரோ என்ற சொல் பலரைக் குறிக்கிறது.  இவ்வாறு, *புயான்-ராஜ்* என்பது தனிப்பட்ட புயான்களை குறிக்கிறது, அதேசமயம் பரோ-புயான் அவர்கள் உருவாக்கிய தற்காலிக கூட்டமைப்புகளைக் குறிக்கிறது.  வெளிப்புற சக்திகளால் தங்கள் பகுதியின் மீது ஆக்கிரமிப்பு நடந்த காலங்களில், அவர்கள் பொதுவாக ஆக்கிரமிப்பாளரை வெளியேற்றுவதில் தங்கள் பகுதி ஆட்சியாளர்களுக்கு ஒத்துழைத்தனர். சமாதான காலத்தில், அவர்கள் தங்கள் இறையாண்மையைப் பாதுகாத்தனர். ஒரு வலிமையான அரசன் முன்னிலையில், அவர்கள் தங்கள் விசுவாசத்தை வழங்கினர்.  பொதுவாக அவர்கள் ஒவ்வொருவரும் காக்கலா எனப்படும் கிராமக்குழுவின் கட்டுப்பாட்டில் இருந்தனர். அவர்களில் அதிக சக்தி வாய்ந்தவர்கள் தங்களை *ராஜா* என்று அழைத்துக் கொண்டர்.  புயான்களின் ஆட்சியாளர்கள் வெவ்வேறு இன, மத அல்லது சமூக பின்னணியைச் சேர்ந்தவர்கள்.  

13 ஆம் நூற்றாண்டில் பிரம்மபுத்திரா பள்ளத்தாக்கில் பரோ-புயான் *ராஜ்* (கூட்டமைப்பு) அமைப்பு குட்டித் தலைவர்களிடமிருந்து உருவானது (பழைய காமரூப மாநிலத்தின் மீதமுள்ள பகுதிகள்).   இவர்கள் அடிக்கடி வெளிநாட்டு படையெடுப்புகளை எதிர்த்தனர் (13 ஆம் நூற்றாண்டில் கியாசுதீன் இவாஜ் ஷா), அந்நிய ஆட்சியை அகற்றினர் (16 ஆம் நூற்றாண்டில் உசைன் ஷா ) மற்றும் சில சமயங்களில் அரச அதிகாரத்தை (14 ஆம் நூற்றாண்டில் காமதா இராச்சியம் ) கைப்பற்றினர். இவர்கள் பிரம்மபுத்திரா ஆற்றின் தென் கரையில் திமாசா ராச்சியத்தின் மேற்கே பகுதியையும், வடக்கரையில் உள்ள சுதியா இராச்சியத்தின் மேற்கே பகுதியையும் ஆக்கிரமித்தனர். நகாமோ, தர்ரங் மற்றும் சோணித்பூர் மாவட்டங்களின் பகுதிகள் இதில் அடங்கும். பின்னர், பரோ புயான் அதிகாரம் 16 ஆம் நூற்றாண்டில் முடிவடைந்தது, ஏனெனில் அவை திமாசா ராச்சியத்திற்கும் மேற்கில் காமதா இராச்சியத்திற்கும் இடையில் சிக்கிகொண்டு, கிழக்கில் விரிவடைந்து வந்த அகோம் இராச்சியத்தால் மெதுவாக ஆதிக்கம் செலுத்தப்பட்டன.

வங்காளத்தில், 16 ஆம் நூற்றாண்டில் சோனார்கானின் இசா கான் தலைமையிலான மிக முக்கியமான பரோ-புயான் கூட்டமைப்பு, இப்பகுதியில் வங்காள சுல்தானகத்தின் சிதைவின் போது முகலாய விரிவாக்கத்திற்கு எதிர்ப்பாக உருவானது.  இவர்கள் பதியின் நிலத்தையும் வங்காளத்தின் பிற பகுதிகளையும் பன்னிரண்டு நிர்வாக அலகுகளாக பிரித்தனர்.  பரோ-புயான்கள் படிப்படியாக முகலாய ஆதிக்கத்திற்கு அடிபணிந்து இறுதியில் வங்காள சுபாவின் ஆளுநரான முதலாம் இசுலாம் கானின் தலைமையில் பேரரசர் ஜஹாங்கீர் ஆட்சியின் போது கட்டுப்பாட்டை இழந்தனர்.

## குறிப்புகள்

## மேற்கோள்கள்

* 
* 
* 
* 
* 
* 
* 
* 

பகுப்பு:அசாம் வரலாறு
ஜிஜே 1005

**ஜிஜே 1005** *(GJ 1005)* என்பது இரண்டு செங்குறுமீன்களின் அமைப்பாகும், இது புவியிலிருந்து 19.6 ஒளி ஆண்டுகள் தொலைவில் உள்ள திமிங்கில விண்மீன் தொகுப்பில் அமைந்துள்ளது.  இவர்ரில் முதலாவது  M4V வகை விண்மீனாகும்.  இரண்டாவது M7V வகை விண்மீனாகும். 

இந்த அமைப்பு 1990 களில்  அபுள் விண்வெளி தொலைநோக்கி  வழி அதன் சிறந்த வழிகாட்டல்  உணரியால் நோக்கப்பட்டது.  இந்தத் தரவு எல்722-22/  எல். எச். எசு.1047 /  ஜிஜே 1005 விண்மீன்களின் ஒவ்வொரு  உறுப்பின் பொருண்மையையும் தீர்மானிக்க உதவியது 

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:திமிங்கில விண்மீன் குழாம்
ஆசிய மரத் தேரை

**இரெண்டாபியா கோசி** (*Rentapia hosii*), எனும் பௌளெஞ்சர் ஆசிய மரத்தேரை, பொதுவான மரத் தேரை, மலேசியப்  பழுப்பு தேரை, பழுப்பு வனத் தேரை அல்லது ஆசிய மஞ்சள் புள்ளி தேரை  என்றும் அழைக்கப்படுகிறது. இது *பபோனிடே* குடும்பத்தில் உள்ள தேரை சிற்றினம் ஆகும். இது மலாய் தீபகற்பம் (தெற்கு தீபகற்ப தாய்லாந்து உட்பட), போர்னியோ (இந்தோனேசியா, புரூணை மலேசியா) மற்றும் சுமாத்திரா (இந்தோனேசியா) ஆகிய நாடுகளில் காணப்படுகிறது.

*இரெண்டாபியா கோசி* என்பது  க்கும் குறைவான உயரத்தில் உள்ள பெரிய தாழ் நில ஆறு, காடு உள்ளிட்ட பிற அடர்ந்த வனப்பகுதியில் காணப்படும் மரத்தேரை ஆகும். இது தெளிவான காடுகளில் இனப்பெருக்கம் செய்கிறது. உருமாற்றத்திற்குப் பிறகு, இளம் தவளைகளில் சுற்றியுள்ள காடுகளில் பரவி, படிப்படியாக மரத்தில் தமது வாழ்க்கையினைத் துவங்குகிறது.

## மேற்கோள்கள்



## வெளி இணைப்புகள்
* தீபகற்ப மலேசியாவின் நீர்நில வாழ்வன மற்றும் ஊர்வனhttp://www.amphibia.my/page.php?pageid=s_foundk&s_id=16&search1=Pedostibes%20hosii&species=Pedostibes%20hosii&submit=Search!#
* BioAcoustica இல் ''Pedostibes hosii'' இன் ஒலிப்பதிவுகள்

பகுப்பு:தேரைகள்
எம். பி. என். சேதுராமன்

**எம். பி. என். சேதுராமன்** ( இறப்பு:27 அக்டோபர் 2000) தமிழ்நாடு, மதுரையைச் சேர்ந்த நாதசுவர இசைக் கலைஞர் ஆவார்.

## ஆரம்பகால வாழ்க்கை
நடேசன் பிள்ளை, சம்பூர்ணம் தம்பத்யினருக்கு மகனாகப் பிறந்தார். தனது தந்தையாரிடம் நாதசுவர இசையினைப் பயின்றார். தனது தம்பி எம். பி. என். பொன்னுசாமியுடன் இணைந்து இசை நிகழ்ச்சிகளை செய்யத் தொடங்கினார். தில்லானா மோகனாம்பாள் திரைப்படத்தில் தனது சகோதரருடன் நாகஸ்வர இசையை வாசித்து அதிகக் கவனம் பெற்றார்.

## விருதுகள்
* கலைமாமணி விருது, வழங்கியது: தமிழக அரசு

## மேற்கோள்கள்

## உசாத்துணை
'நலந்தானா.. நலந்தானா!' எனும் தலைப்பிலமைந்த கட்டுரை (பக்கம் எண்: 40), தினமணி இசைவிழா மலர் (2012-2013)

பகுப்பு:நாதசுவரக் கலைஞர்கள்
பகுப்பு:மதுரை மக்கள்
பகுப்பு:கலைமாமணி விருது பெற்றவர்கள்
பகுப்பு:2000 இறப்புகள்
என். கே. கே. பி. ராஜா

**என். கே. கே. பி. ராஜா**  (*N. K. K. P. Raja*) 1966 ஆம் ஆண்டு மார்ச் மாதம் 8ஆம் நாள் பிறந்தார். இவர் ஓர் இந்திய அரசியல்வாதி ஆவார்.இவர் 2006ஆம் ஆண்டு முதல் 2008ஆம் ஆண்டு வரை மு. கருணாநிதி அமைச்சரவையில் தமிழ்நாடு ஜவுளி மற்றும் கைத்தறி அமைச்சராகப் பணியாற்றினார். இவர் 1996 ஆம் ஆண்டு முதல் 2001 ஆம் ஆண்டு வரை் கருணாநிதி அமைச்சரவையில் இதே இலாகாவை வகித்த முன்னாள் அமைச்சரான என்.கே.கே.பெரியசாமியின் மகனாவார் . இவர் தமிழ்நாட்டில் ஈரோடு தொகுதியை பிரதிநிதித்துவப்படுத்தும் 13 ஆவது தமிழ்நாடு சட்டமன்றத்தின் உறுப்பினராகவும், திராவிட முன்னேற்றக் கழகத்தின் அரசியல் கட்சியின் உறுப்பினராகவும் உள்ளார்.

## சர்ச்சைகள்

2008ஆம் ஆண்டு  சூன் மாதத்தில்  ஒரு வயதான தம்பதியினரை  NKKP ராஜா  தொலைபேசியில் அழைத்து, தங்கள்   நிலத்தை இவருடைய ஆட்களுக்கு ஆதரவாகப் பதிவு செய்யும்படி கேட்டுக் கொண்டார்கள். சொத்துக் கோரிக்கை தொடர்பாக கடத்தப்பட்டதில் ராஜா மேலும் ஒரு சிலருக்கு  பங்கு இருப்பதாக இவர்களை குற்றம் சாட்டினர்.  வயதான தம்பதியினர் தங்கள் பேரக்குழந்தைகளின் உயிருக்கு ஆபத்து இருப்பதாகக் கூறி ஒரு குறிப்பையும் தாக்கல் செய்தனர்.

2008 ஆம் ஆண்டு ஆகஸ்ட் மாதம் இவர் மாநில அமைச்சரவையில் இருந்து நீக்கப்பட்டார். 2009 ஆம் ஆண்டு அக்டோபர்  மாதம் இவர் இத் தம்பதியரின் மகன் சிவபாலனுடன் கடுமையான தகராறில் ஈடுபட்டார். ராஜா மற்றும் சிவபாலன் இருவரும் காயங்களுடன் மருத்துவமனையில் அனுமதிக்கப்பட்டனர். இவர்கள் இருவரும் மற்றவர்களால் தாக்கப்பட்டதாகக் குற்றம் சாட்டி, அவர்கள் மீது காவல்துறையினர் வழக்குப் பதிவு செய்தனர்.  அக்டோபர் 26,2009இல் இவர் திமுகவின் முதன்மை உறுப்பினர் பதவியில் இருந்து நீக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
ஜிஜே 1132

**ஜிஜே 1132** *(GJ 1132)* என்பது வேலா விண்மீன் தொகுப்பில் பூமியிலிருந்து       தொலைவில் உள்ள ஒரு சிறிய செங்குறுமீனாகும். 2015 ஆம் ஆண்டில், ஒரு சூடான பாறைவகை புவி அளவிலான கோள் ஒவ்வொரு 1.6 நாட்களுக்குமளொருமுறை விண்மீனைச் சுற்றி வருவது தெரியவந்தது.  2018 இல், இரண்டாவது கோளும்  மூன்றாவது கோளும் இருத்தல் சாத்தியமானதென  உணரப்பட்டது. 

## கோள் அமைப்பு
2018 ஜூன் 12, ,நிலவரப்படி, இரண்டு உறுதிப்படுத்தப்பட்ட புறக்கோள்களும் மேலும் ஒரு  புறக்கோளும் ஜிஜே 1132 விண்மீனைச் சுற்றி வருகின்றன.

### ஜிஜே 1132 பி
ஜிஜே 1132 பி என்பது GJ 1132  விண்மீன்மண்டலத்தின் உள் கோளாகும். அதே போல்  இது மிகச்சிறியது. இது 1.13 R  ஆரமும்  1.66  புவியளவுப் பொருண்மையும் கொண்டு புவியை ஒத்திருக்கிறது. இது புவியை விட சற்று அடர்த்தியானதும் 30% அதிக மேற்பரப்பு ஈர்ப்பு விசையும் கொண்டதாகும், அதாவது பாறையை  உட்கூறாகக் கொண்ட தாகும்.  புவியுடன்   இதன்  ஒற்றுமைகள் இருந்தபோதிலும், அதன் 1.6 நாள் வட்டணை அலைவுநேரத்தினால் 19 மடங்கு அதிக சூரிய ஒளியைப் பெறுவதால், அது வாழத் தகுதியற்றதாக மிகவும் வெப்பமாக கருதப்படுகிறது. லாம் ஆண்டில், கோளுக்கு வளிமண்டலம் உள்ளதா என்பது தெளிவாகத் தெரியவில்லை, சில ஆய்வுகள் வளிமண்டலத்திற்கான சான்றுகளைக் கண்டறிந்தன. ஆனால் மற்றவை வளிமண்டலத்தின் இருப்பு அல்லது இல்லாமையை முடிவில்லாத ஒரு தட்டையான, சிறப்பற்ற  கதிர்நிரலைக் கண்டறிந்தன.

### ஜிஜே 1132 சி
2018, ஜூனில் சிலியில் உள்ள  இலா சில்லா ஆய்வகத்தில் ஈசா (ESO) 3.6 மீ தொலைநோக்கியில் உள்ள கார்ப்சு கதிர்நிரல்பதிவி வழி  ஜிஜே 1132 சி ஆனது  பொன்பில்சு குழுவினரால்  அறிவிக்கப்பட்டது. கோளின் கடப்பு எதுவும் கண்டறியப்படவில்லை, ஆனால் இது புவியின் குறைந்த அளவு பொருண்மை சுமார் 2.6 M  அளவு கொண்டுள்ளது. மேலும் 300 கெ  சமனிலை வெப்பநிலையுடன் புவியையை விட 1.9 மடங்கு சூரிய ஒளியைப் பெறுகிறது. இது  ஜிஜே 1132  விண்மீனின் வாழக்கூடிய மண்டலத்தின் உள் எல்லைக்கு வெளியே சுற்றுகிறது (இது புவியின் விண்மீன் பாயத்தை  விட 1.6 மடங்கு அதிகமாகும்), ஆனால் கோல் வளிமண்டலத்தின் சரியான பண்புகள் தெரியாததால், அது இன்னும் வாழக்கூடியதாக இருக்கலாம் என்று குறிப்பிடப்பட்டுள்ளது. இருப்பினும், கடப்பு ஏதும் இல்லாததால், அதன் வளிமண்டல பண்புகளைத் தீர்மானிப்பது மிகவும் கடினமாக இருக்கும். 

### ஜிஜே 1132 டி
உறுதிப்படுத்தப்படாத குளிர்  மீப்புவியும்  இந்த விண் அமைப்பில் கண்டறியப்பட்டது, குறைந்தபட்ச பொருண்மை சுமார் 8.4 M. குறைந்த சமனிலை வெப்பநிலை 111கெ ஆகும் இது உறுதிப்படுத்தப்பட்ட கோலாகக் கருதப்படாததால் அடைப்புக்குறியுடன்  ஜிஜே 1132 (டி) என பெயரிடப்பட்டுள்ளது. GJ 1132 b மற்றும் c உடன் ஒப்பிடக்கூடிய 0.01% க்கும் குறைவான தவறான எச்சரிக்கை நிகழ்தகவு கொண்ட குறிகை இருந்தபோதிலும், அது விண்மீனின் காந்தச் சுழற்சியின் காலத்திற்கு அருகில் உள்ளது. 

## மேலும் பார்க்கவும்

* வுல்ஃப் 1061

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:வேலா விண்மீன்குழாம்
பகுப்பு:செங்குறுமீன்கள்
தூ. கோ. ராகவாச்சாரி

**டிஜிஆர்** மற்றும் **ஆச்சார்யா** என்ற புனைபெயர்களால் அறியப்பட்ட **தூத்துக்குடி கோவிந்தாச்சாரி ராகவாச்சாரி**  1940கள் மற்றும் 1950களில் தமிழகத் திரைப்படத்துறையில்  தீவிரமாக இயங்கிய ஒரு இந்திய திரைப்பட படைப்பாளியும் வழக்கறிஞரும் ஆவார்.

## தனிப்பட்ட வாழ்க்கை
டிஜிஆர் என்று அழைக்கபட்ட, தூத்துக்குடி கோவிந்தாச்சாரி ராகவாச்சாரி ஒரு ஐயங்கார் குடும்ப்பதில் பிறந்தவர். சமசுகிருதத்திலும், ஆங்கிலத்திலும் அறிஞரான இவர்,  சென்னை உயர் நீதிமன்றத்தில் வழக்கறிஞராக இருந்தார், மேலும் நுண்கலைகளில் ஆழ்ந்த அறிவைப் பெற்றிருந்தார். ராகவாச்சாரி ராஜலட்சுமியை மணந்தார், இந்த இணையருக்கு டி. ஆர். கோவிந்தாச்சாரி என்ற மகன் இருந்தார்.

## தொழில்
அந்த நேரத்தில் இந்தியாவில் திரைப்படம் விலக்கப்பட்ட ஒன்றாகக் கருதப்பட்டதால், ராகவாச்சாரி அநாமதேயமாகவும்,  அங்கீகாரம் பெறாமலும் படங்களில் பணியாற்றினார். பம்மல் சம்பந்த முதலியாரின் நாடகத்தை அடிப்படையாகக் கொண்டு *ரத்னவல்லி* (1935) திரைப்படத்திற்கு இவர் திரைக்கதை எழுதினார். *[[ரிஷ்யசிருங்கர் (திரைப்படம்)|ரிஷ்யசிருங்கர்]]* (1941) திரைப்படத்தை எழுதி, இயக்கினார், இருப்பினும் இயக்கிய பெருமை தயாரிப்பாளர் எஸ். சௌந்தரராஜனுக்கு மட்டுமே வழங்கப்பட்டது. ராகவாச்சாரி பணிபுரிந்த முதல் திரைப்படம் ஜெமினி ஸ்டூடியோவின் *[[மங்கம்மா சபதம் (1943 திரைப்படம்)|மங்கம்மா சபதம்]]* (1943), எஸ். எஸ். வாசனால் தயாரிக்கப்பட்டது, இதில் இவர் "ஆச்சார்யா" என்ற பெயரால் குறிப்பிடப்பட்டார்.  பின்னர் இவர் மற்றொரு ஜெமினி திரைப்படமான *[[சந்திரலேகா (1948 திரைப்படம்)|சந்திரலேகாவை]]* (1948) இயக்க ஒப்பந்தம் செய்யப்பட்டார், ராகவாச்சாரி படத்தின் பெரும்பகுதியை படமாக்கிய நிலையில், வாசனுடனான ஏற்பட்ட கருத்து வேறுபாட்டால் படத்தில் இருந்து விலகினார். இதனால் வாசனே படத்தை முடித்தார். இருந்தபோதிலும், திரைப்படம் வெற்றியடைந்தது, மேலும் இருவரும் *[[அபூர்வ சகோதரர்கள் (1949 திரைப்படம்)|அபூர்வ சகோதரர்கள்]]* (1949) படத்திற்காக மீண்டும் இணைந்தனர், அதில் ராகவாச்சாரி மீண்டும் "ஆச்சார்யா" என்ற புனைபெயரில் இயங்கினார்.  பின்னர் இவர் மாடர்ன் தியேட்டர்சுக்காக *[[கல்யாணி (திரைப்படம்)|கல்யாணி]]* (1952) என்ற படத்தை இயக்கத் தொடங்கினார்,  ராகவாச்சாரி காசநோயால் பாதிக்கப்பட்டதால் பின்னர் ஒளிப்பதிவாளர் எம். மஸ்தான் இயக்கும்  பொறுப்பேற்றார்; இருவரும் இயக்குநர் என்ற பெருமையை அப்படத்தில் பெற்றனர். ராகவாச்சாரி, ஆர் .எம். கிருஷ்ணசாமி இயக்கிய *[[டாக்டர் சாவித்திரி]]* (1955) என்ற படத்தையும் இணைந்து எழுதினார்.

## நோயும் இறப்பும்
ராகவாச்சாரி உடல்நலக் குறைவால் திரையுலகில் இருந்து ஒதுங்கினார். இவர் 1960 களின் முற்பகுதியில் காசநோயால் பாதிக்கப்பட்டு அதனால் இறந்தார். 

## மேற்கோள்கள்

## நூல்கள்
* 

## வெளி இணைப்புகள்
*

பகுப்பு:இந்திய வழக்கறிஞர்கள்
பகுப்பு:தமிழ்த் திரைப்பட இயக்குநர்கள்
ஜிஜே 1252

**ஜிஜே 1252** *(GJ 1252)* என்பது தொலைநோக்கி விண்மீன் தொகுப்பில் சூரிய குடும்பத்திலிருந்து      தொலைவில் அமைந்துள்ள ஒரு எங்குறுமீனாகும். இந்த விண்மீன் சூரியனில் 38% பொருண்மையும்  39% ஆரமும்  3458 கெ  வெப்பநிலையையும் கொண்டுள்ளது.    GJ 1252  விண்மீனை ஒரு புறக்கோள் சுற்றிவருகிறது. 

## கோள் அமைப்பு
இடது|thumb|  ஜிஜே 1252பி  பற்றிய கலைஞரின் ஓவியத் தோற்றம்
ஜிஜே 1252 ஆனது TESS இலிருந்து கடப்புநிலை நோக்கீடுகளைப் பயன்படுத்தி 2019 ஆம் ஆண்டில்  ஜிஜே 1252 பி என்ற  கோளைக் கொண்டிருப்பது கண்டறியப்பட்டது.  புவியை விட 1.3 மடங்கு பொருண்மையும் 1.18 மடங்கு ஆரமும் கொண்ட இது புவியை விட பெரிய நிலப்பரப்புக் கோளாகும் .  இது வெறும் 12.4 மணிநேரம் கொண்ட மிகக் குறுகிய வட்டணைக்காலத்தில் அதன் விண்மீனைச் சுற்றிவருகிறது, இது மறைமுகமாக  ஓதத்தால் பூட்டப்பட்டுள்ளது . இரண்டாம் நிலலொளிமறைப்பு நோக்கீடுகள் GJ 1252பி கோளுக்கு LHS 3844 பி ,  TRAPPIST-1பி போன்ற குறிப்பிடத்தக்க வளிமண்டலம் இல்லை என்பதைக் காட்டுகிறது, மேலும் அதன் பகல்நேர வெப்பநிலையை சுமார் 1410 கெ ஆகும்.     

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:தொலைநோக்கி விண்மீன்குழாம்
உலகத் தமிழ்ப் பண்பாட்டு மையம்

**உலகத் தமிழ்ப் பண்பாட்டு மையம்** (*World Center for Tamil Culture*) என்பது இந்தியாவில் தமிழ்நாட்டில் கோயம்புத்தூரில் தமிழ் வளர்ச்சியினை நோக்கமாகக் கொண்டு செயல்படும் நிறுவனம் ஆகும்.

## தோற்றம்
தமிழின் வளம் தமிழர் நலம் என்னும் நோக்கோடு கோயம்புத்தூரைச் சார்ந்த கல்வியாளர் மருத்துவர் பழனி நல்லசாமி கோயம்புத்தூரில் 2013ஆம் ஆண்டு மார்ச்சு மாதம் 19ஆம் நாள் தொடங்கிய தமிழ்த் தொண்டு நிறுவனம் இதுவாகும். 

## நோக்கம்
உலகத் தமிழ்ப் பண்பாட்டு மையத்தின் நோக்கமாக, 
* இலக்கியம் மற்றும் பண்பாட்டியல் சந்திப்புகளை நடத்துதல்
* தமிழ் நூல் வெளியீடு
* சிறந்த தமிழறிஞர் ஒருவர், சிறந்த தமிழ்ப் படைப்பாளி ஒருவர், வளரும் தலைமுறைத் தமிழார்வ அறிவியல்/ஊடகப் படைப்பாளி ஒருவர் என மூவருக்கு ஆண்டு தோறும் விருது வழங்குதல்

## விருது

## மேற்கோள்கள்

பகுப்பு:தமிழ்
பகுப்பு:கோயம்புத்தூர்
பகுப்பு:தமிழர் அமைப்புகள்
கல்வி நிறுவனம்

ஒரு **கல்வி நிறுவனம்** (educational institution) என்பது பாலர் பள்ளிகள், குழந்தை பராமரிப்பு, ஆரம்ப-தொடக்கப் பள்ளிகள், மேல்நிலை-உயர்நிலைப் பள்ளிகள் மற்றும் பல்கலைக்கழகங்கள் உள்ளிட்ட பல்வேறு வயதுடையவர்கள் கல்வி கற்கும் இடமாகும். இவை பல்வேறு வகையான கற்றல் சூழல்களையும் கற்றல் இடங்களையும் வழங்குகின்றன.  

## வகைகள்
கல்வி நிறுவனங்களின் வகைகள் பின்வருமாறு:

### ஆரம்பகால குழந்தைப் பருவம்

* கைக்குழந்தை பள்ளி
* மழலையர் பள்ளி
* முன்பள்ளிக் கல்வி அல்லது நர்சரி

### ஆரம்பக்கல்வி

* தொடக்கப் பள்ளி, தரம் அல்லது ஆரம்பப் பள்ளி
* இளையவர் பள்ளி
* நடுநிலைப் பள்ளி
* தயாரிப்பு பள்ளி (இலண்டன்)

### இடைநிலைக் கல்வி

* அகாதமி (ஆங்கில பள்ளி)
* வயது வந்தோர் உயர்நிலைப் பள்ளி
* உறைவிடப் பள்ளி
* கல்லூரி நிறுவனம்
* விரிவான பள்ளி
* விரிவான பள்ளி (இங்கிலாந்து மற்றும் வேல்ஸ்)
* இலக்கணப்பள்ளி
* உடற்பயிற்சி கூடம் (பள்ளி)
* விடுதலைப் பள்ளி (இலண்டன்)
* இராணுவ உயர்நிலைப் பள்ளி
* மேல்நிலைப் பள்ளி அல்லது உயர்நிலைப் பள்ளி
* பணியாளர் கல்லூரி
* படமனைப் பள்ளி
* பல்கலைக்கழக தொழில்நுட்ப கல்லூரி
* பல்கலைக்கழகம்-ஆயத்த பள்ளி
* மேல்நிலைப் பள்ளி

## சான்றுகள்


பகுப்பு:கல்வி நிறுவனங்கள்
ஜிஜே 3379

**ஜிஜே 3379** (ஜிக்லாசு 99-49) என்பது வேடுவன் விண்மீன் கூட்டத்தின் அருகில் உள்ள விண்மீனாகும், இது இடமாறு தோற்ற அடிப்படையில் சூரியனில் இருந்து  17 ஒளி ஆண்டுகள்  தொலைவில் அமைந்துள்ளது.&nbsp; . இது ஒரு ஒற்றை நட்சத்திரம்  தோற்றப் பொலிவுப் பருமை +11.31  ஆகும். முழுமையான பருமை +12.71 ஆகும். எனவே, விண்மீனை வெற்றுக் கண்ணால் பார்க்க முடியாது. இது வேடுவன் விண்மீன் கூட்டத்தின் மேல் இடது பகுதியில், பீட்டல்கியூசு(Betelgeuse) க்கு தென்கிழக்கு(SSE) திசையில் நிலைநிறுத்தப்பட்டுள்ளது. இந்த விண்மீன் நொடிக்கு +30.0 கிலோமீட்டர் என்ற  ஆர வேகத்துடன் மேலும் விலகிச் செல்கிறது.  கடந்த காலத்தில், இந்த நட்சத்திரம் சூரிய குடும்பத்துடன் ஒப்பீட்டளவில் நெருக்கமான கடப்பைக் கொண்டிருந்தது. சில   ஆண்டுகளுக்கு முன்பு, இது குறைந்த அளவு தொலைவாக 4.08 ஒளியாண்டுகள்(1.25புடைநொடிகள்) தொலைவை எட்டியது. 

## இயற்பியல் பண்புகள்
இந்த விண்மீன் M3.5V  வகை முதன்மை வரிசை சிறிய செங்குறுமீனாகும் . இது சூரியனை விட மிகவும் சிறியதும் குளிர்ச்சியானதும் குறைவான பொருண்மை கொண்டதும் ஆகும். சூரியனின் ஒளிர்மையைப் போல 0.6% கதிர்வீச்சு மட்டுமே  கொண்டுள்ளது.  இது மிகவும் சுறுசுறுப்பான  விண்மீனாகும், இது  பருமை வீச்சுடன் பொலிவில் மாறுபடுகிறது, இது 1.8 நாள் வேகமான  வட்டணைச் சுழற்சி காலத்தால் மாற்றியமைக்கப்படுகிறது.&nbsp; இதன்.  காந்தப்புல வலிமை  கிலோகாசாகும் இது  ஒளிர்மை கொண்ட எக்சுக்கதிர் உமிழ்வின் வாயிலாகும்.
 

SIMBAD தரவுத்தளத்தின்படி, விண்மீன் சுடருமிழ்வு மாறியாக வகைப்படுத்தப்பட்டுள்ளது.

## மேற்கோள்கள்

## வெளி இணைப்புகள்

*  
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:வேடுவன் விண்மீன்குழாம்
பகுப்பு:செங்குறுமீன்கள்
போகன் ஈடே

**போகன் ஈடே**  (*Boken Ete*) இந்தியாவைச் சேர்ந்த ஓர் அரசியல்வாதியாவார்.  அருணாச்சல பிரதேசத்தைச் சேர்ந்த இவர் ஓர் அரசு ஊழியராகவும் அறியப்படுகிறார். அருணாச்சல பிரதேச சட்டமன்றத்தில்  சட்டமன்ற உறுப்பினராகப் பணியாற்றினார்.

## வாழ்க்கைக் குறிப்பு
போகென் ஈடே 1922 ஆம் ஆண்டு மார்ச் மாதம் 1 ஆம் தேதியன்று மேற்கு சியாங்கில் உள்ள பெனேயில் பிறந்தார்.  1944 ஆம் ஆண்டில் தொழிலாளர் படைப்பிரிவு முகமையின் உறுப்பினராக தனது வாழ்க்கையைத் தொடங்கினார். இவ்வமைப்பில்  பல்வேறு பதவிகளில் இவர் பணியாற்றினார்.

1950 ஆம் ஆண்டு அசாம் மாநிலத்தில் நிகழ்ந்த பூகம்பத்திற்குப் பிறகு போகன் ஈடே செய்த நிவாரணப் பணிகளுக்காக அசாம் மாநில ஆளுநரின் பூகம்ப நிவாரண நிதி பதக்கம் வழங்கப்பட்டது. 1958 ஆம் ஆண்டில் அசாம் ஆளுநரின் பாராட்டுச் சான்றிதழும், 1978 ஆம் ஆண்டில் கப்பற் படையின் ஆளுநர்  பாராட்டுச் சான்றிதழும் இவருக்கு கிடைத்தன.   1978 ஆம் ஆண்டில் அலோங்கு ன்தெற்கு தொகுதியில் போட்டியிட்டு சுயேச்சை வேட்பாளராக அருணாச்சலப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்.

போகென் ஈடே  2020 ஆம் ஆண்டு சனவரி மாதம் 8 ஆம் தேதியன்று தனது 97 ஆவது வயதில் காலமானார்.

## மேற்கோள்கள்

பகுப்பு:2020 இறப்புகள்
பகுப்பு:1922 பிறப்புகள்
பகுப்பு:அருணாச்சலப் பிரதேச அரசியல்வாதிகள்
எதிப 31975

**எதிப 31975** ( **எச் ஆர் 1606** ) என்பது மேசைமலை தெற்கு வட்ட விண்மீன் தொகுப்பில் அமைந்துள்ள ஒரு விண்மீனாகும். இது 6.28   தோற்றப் பொலிவுப் பருமையைக் கொண்டுள்ளது, இது வெற்றுக்க் கண் பார்வையின் நுழைவாயிலுக்கு அருகில் உள்ளது. இது ஒப்பீட்டளவில் 106 ஒளி ஆண்டுகள் தொலைவில் உள்ளது  ஆனால்  சூரிய மைய ஆர வேகத்துடன் பின்வாங்குகிறது.

எதிப 31975 ஆனது F9 V Fe−0.5 வகை விண்மீனாகும். இது அதன் வளிமண்டலத்தில் மிதமான இரும்புச்சத்து கொண்ட F-வகை முதன்மை வரிசை விண்மீன் என்பதைக் குறிக்கிறது.  தற்போது இது சூரியனின் பொருண்மையில் 120% மதிப்பையும்  சூரியனின் ஆரத்தில் 146%  மதிப்பையும் கொண்டுள்ளது.  இது 6,165 K இன் விளைவுறு வெப்பநிலையில் அதன் ஒளிக்கோளத்திலிருந்து சூரியனின் இருமடங்கு ஒளிர்வில் சுடர்கிறது,  மஞ்சள்-வெள்ளை நிறப் பொலிவை அளிக்கிறது.  எதிப 31975 சூரியனைப் போன்ற  பொன்மத் (உலோகத்)தன்மையைக் கொண்டுள்ளது  மேலும் 3.5 பில்லியன் ஆண்டுகளில்  இதுநொடிக்கு   கிமீ என்ற  நீட்டித்த சுழற்சி வேகத்துடன் மெதுவாகச் சுழல்கிறது. . 

வாழ்சிங்டன்  இரட்டைமீன் பட்டியல் ஒரு மங்கலான M5 துணையை 16.5" தொலைவில் கொண்டிருப்பதாகப் பட்டியலிட்டுள்ளது.

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:இரட்டை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:மேசைமலை விண்மீன்குழாம்
முகமது வலியுல்லா

**முகமது வலியுல்லா** (*Mohamed Valiulla*) அல்லது (*M Valiulla*)  (1899 - 19 டிசம்பர் 1960) இந்திய நாட்டினைச் சேர்ந்த அரசியல்வாதி ஆவார். 1948 ஆம் ஆண்டு முதல் 1950 ஆம் ஆண்டு வரை மைசூர் அரசியல் நிர்ணய சபையின் உறுப்பினராக இருந்தார்.  1950 ஆம் ஆண்டு முதல் 1952 ஆம் ஆண்டு வரை மைசூர் சட்டமன்ற உறுப்பினராகவும், 1952 ஆம் ஆண்டு முதல் 1958 ஆம் ஆண்டு வரை மற்றும் 1958 ஆம் ஆண்டு முதல் 1960 ஆம் ஆண்டு வரை இரண்டு முறை மாநிலங்களவை ( இந்திய நாடாளுமன்றத்தின் மேல்சபை) உறுப்பினராகவும் பணியாற்றினார்.  இந்திய தேசிய காங்கிரசு கட்சியில் உறுப்பினராகவும் இருந்தார்.     

## பதவி வகித்தது

## மேற்கோள்கள்


பகுப்பு:1960 இறப்புகள்
பகுப்பு:1899 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:கர்நாடக அரசியல்வாதிகள்
அகந்தா சீனிவாசு மூர்த்தி

**ஆர். அகந்தா சீனிவாசு மூர்த்தி** (*R. Akhanda Srinivas Murthy*)  இந்திய நாட்டினைச் சேர்ந்த அரசியல்வாதியும் கர்நாடக சட்டமன்றத்தின் உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினராகப் போட்டியிட்டு புலகேசிநகரா என்ற கர்நாடகா மாநில சட்டமன்றத் தொகுதியின் பிரதிநிதியாகத் தேர்ந்தெடுக்கப்பட்டார். இவர் முன்னதாக 2013 ஆம் ஆண்டு முதல் 2018 ஆம் ஆண்டு வரை சனதா தளம் (சமயச்சார்பற்ற) கட்சியின்  உறுப்பினராகவும் தொகுதியின் பிரதிநிதியாகவும் இருந்தார். அதைத் தொடர்ந்து  இந்திய தேசிய காங்கிரசு கட்சியில் சேர பதவி விலகினார். மேலும் இரண்டாவது முறையாக அதிக வாக்கு வித்தியாசத்தில் தேர்ந்தெடுக்கப்பட்டார். 2018 ஆம் ஆண்டு கர்நாடக சட்டப் பேரவைத் தேர்தலில் போட்டியிட்டு வெற்றி பெற்றார்.

2020 ஆம் ஆண்டு ஆகத்து மாதத்தில், மூர்த்தியின் மருமகனால் பகிரப்பட்டதாகக் கூறப்படும் முகம்மது நபி பற்றிய ஒரு எரிச்சலூட்டும் முகநூல் இடுகையால் தூண்டப்பட்ட ஒரு வன்முறைக் கலவரம் பெங்களூர் நகரில் வெடித்தது.

2023 ஆம் ஆண்டு ஏப்ரல் மாதம் 16 ஆம் தேதியன்று, மூர்த்தி 2023 கர்நாடகா சட்டமன்றத் தேர்தலுக்கான அனுமதி மறுக்கப்பட்டதால் புலகேசிநகரா தொகுதியில் இருந்து  இந்திய தேசிய காங்கிரசு கட்சியின் சட்டமன்ற உறுப்பினர் பதவியை விட்டு விலகினார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
எதிப 33283

**எதிப 33283** *(HD 33283)* என்பது வேட்டைநாய்கள் தெற்கு விண்மீன் தொகுப்பில் உள்ள  இணை நகரும் விண்மீன் ஒரு கோள் துணையுடன்.  8.05 என்ற  தோற்றப் பொலிவுப் பருமையுடன்,   வெற்றுக் கண்ணால் பார்க்க முடியாத அளவுக்கு மங்கலாக உள்ளது. இது இடமாறு அடிப்படையில், சூரியனில் இருந்து  294 ஒளியாண்டுகள் தொலைவில் அமைந்துள்ளது. மேலும் +4.5  ஆர வேகத்தில் விலகிச் செல்கிறது. 

இது G3/5V  வகையைக் கொண்ட ஒருஈயல்பு G-வகை முதன்மை வரிசை  விண்மீனாகும் .  இது சுமார் 3.6 .பில்லியன் ஆண்டுகள் பழமையானது. இதன் வண்ணக்கோளம் செயலற்றது . நொடிக்கு 1  கிமீ சுழற்சி வேகத்துடன் விண்மீன் மெதுவாகச் சுழல்கிறது  மேலும், சுமார் 55.5 நாட்கள் வட்டணைக் காலம் கொண்டுள்ளது.  இது சூரியனை விட பெரியது.  எதிப 33283 விண்மீன் அதன் ஒளிக்கோளத்திலிருந்து 5,985 கெ விளைவுறு வெப்பநிலையில் சூரியனின் ஒளிர்வை விட நான்கு மடங்கு அதிகமாக கதிர்வீச்சுள்ளது. 

2014 ஆம் ஆண்டில்,  வில்நொடி கோணப் பிரிப்பில்,  நீட்டிய வானியல்  அலகுக்குச் சமமான பிரிப்பில் ,  M4-M5  வகை நகரும் செங்குறுமீன் இணை  எதிப *33283 பி* கண்டறியப்பட்டது. . 

## கோள் அமைப்பு
2006 ஆம் ஆண்டில், ஜே.ஏ. ஜான்சன் குழுவினர்  ஆர வேகம் முறையுடன் எதிப 33283 ஐச் சுற்றி வரும் வியாழன் ஒத்த  கோளைக் கண்டறிந்தனர்.  இது விண்மீனில் இருந்து0.15 வாவியல்யாலகு தொலைவில் சுற்றி வருகிறது   18.2  வட்டணைக் காலத்துடன்  ஓம்பல் விண்மீனில் இருந்து 18.2&nbsp;நாட்கள் மற்றும் ஒரு   0.4. மையப்பிறழ்வுடன் சுற்றிவருகிறது. 

## மேலும் காண்க

* எச்டி 33564
* எச்டி 86081
* எச்டி 224693
* சூரியப் புறக்கோள்களின் பட்டியல்

## மேற்கோள்கள்

## வெளி இணைப்புகள்

* 
பகுப்பு:இரட்டை விண்மீன்கள்
பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:வேட்டை நாய்கள் விண்மீன்குழாம்
ஜிஜே 3991

**ஜிஜே 3991** *(GJ 3991)* ( கிளீசே **3991** மற்றும்  ஜி **203-47** என்றும் அழைக்கப்படுகிறது) என்பது எர்குலெசு விண்மீன் தொகுப்பில் 24.2 ஒளி ஆண்டுகள் தொலைவில் அமைந்துள்ள ஒரு இரும விண்மீன் அமைப்பு ஆகும். இது சூரியனின் பொருண்மையில் 20-30% கொண்ட  செங்குறுமீனையும், சூரியனின் பொருண்மையில் தோராயமாக 50% கொண்ட வெண்குறுமீனையும் கொண்டுள்ளது. இரண்டு  உறுப்புகளும் ஒன்றுக்கொன்று 0.11 வானியல் அலகுகள் மட்டுமே இறுக்கமான வட்டணையில் சுற்றுகின்றன. வட்டணை அலைவுநேரம் 14.71 நாட்கள் மட்டுமே.  இவற்றின் சிறிய பிரிவின் காரணமாக, இரண்டு பொருட்களும் பார்வைக்கு ஒருபோதும்  அகப்படுவதில்லை. ஜிஜே 3991ஏ விண்மீனின்  ஆரத் திசைவேக மாற்றங்களிலிருந்து வெறுமனே கணிக்கப்படுகின்றன, இதனமைப்பை கதிர்நிரல்பதிவு இரும விண்மீன் அமைப்பாக மாற்றுகிறது.

## வெண்குறுமீன்
ஜிஜே 3991 பி  விண்மீன் 1997 ஆம் ஆண்டில் வானியலாளர்கள் ஐ.என். இரீடு, ஜே. ஈ.  கிசிசுs ஆகியோரால் GJ 3991ஏ வழி காணக்கூடிய குறிப்பிடத்தக்க ஆரத் திசைவேக மாறுபாடுகள் வழி அடையாளம் காணப்பட்டது, இருப்பினும் இரண்டாம் நிலை பொருளின் தன்மையை அடையாளம் காண முடியவில்லை. 1998ஆம் ஆண்டில், மற்றொரு குழுவான வானியலாளர்களால் இரண்டாம் நிலை குளிர் வெண்குறுமீனாகத்  தீர்மானிக்க முடிந்தது, சூரியன் போன்ற குறைந்த பொருண்மை  விண்மீனுக்குப் பிறகு எஞ்சியிருக்கும் கச்சிதமான எச்சம் ஆற்றலுக்கான  உறுப்புகளை இணைக்க முடியாது. ஜிஜே 3991 பி, சிரியஸ் பி, புரோசியோன் பி, வான் மானென் 2, எல்பி 145-141, 40 எரிடானி பி, சுட்டைன் 2051 பி, ஜி 240-72, கிளீசே 223.2 ஆகியவற்றுக்குப் பிறகு, இது 9வது அருகில் உள்ள வெண்குறுமீனாமாகும். இவற்றில், ஜிஜே 3991 பி என்பது மிகவும் குளிர்வானது மட்டுமல்ல, மற்றொரு விண்மீனுடன் குறுகிய கால வட்டனையில் உள்ள ஒரே விண்மீனாகும். ஜிஜே 3991 பி  6 பில்லியன் ஆண்டுகளுக்கு மேல் பழமையானது. இது இந்தப் பொருட்களிலேயே மிகவும் பழமையானது.

## மேலும் பார்க்கவும்

* 20-25 ஒளியாண்டுகளுக்குள் உள்ள விண்மீன் அமைப்புகளின் பட்டியல்

## மேற்கோள்கள்

பகுப்பு:வெண் குறுமீன்கள்
பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
பகுப்பு:எர்குலெசு விண்மீன்குழாம்
பகுப்பு:முதன்மை வரிசை விண்மீன்கள்
திரோங் அபோ

** திரோங் அபோ** (*Tirong Aboh*) இந்தியாவைச் சேர்ந்த ஓர் அரசியல்வாதியாவார். 1978 ஆம் ஆண்டு சனவரி  மாதம் முதல் 20 ஆம் தேதியன்று அருணாச்சலப் பிரதேசம் மாநிலத்தில் இவர் பிறந்தார்.  2014 ஆம் ஆண்டு நடைபெற்ற சட்டப்பேரவை தேர்தலில் கோன்சா மேற்கு தொகுதியில் வெற்றி பெற்ற திரோங் அபோ அருணாச்சலப் பிரதேச சட்டப்பேரவையில் 2014 ஆம் ஆண்டு மே மாதம் முதல் 2019 ஆம் ஆண்டு மே மாதம் 21 ஆம் தேதிவரை சட்டமன்ற உறுப்பினராக இருந்தார். அருணாசலப் பிரதேச அரசியலில் அருணாச்சலப்பிரதேச மக்கள் கட்சியின் உறுப்பினராகச் செயல்பட்டார். 21 மே 2019 ஆம் ஆண்டு மே மாதம் 21 ஆம் நாளன்று திராப் மாவட்டத்தின் போகபானி பகுதியில் இனந்தெரியாத தீவிரவாதிகளால் சுட்டுக் கொல்லப்பட்டார்.  இப்படுகொலையில் இறந்த 11 பேரில் இவரும் இவரது மகனும் அடங்குவர்.

## மேற்கோள்கள்

## புற இணைப்புகள்
*Tirong Aboh profile
*MyNeta Profile
*Janpratinidhi Profile 

பகுப்பு:1978 பிறப்புகள்
பகுப்பு:2019 இறப்புகள்
பகுப்பு:அருணாச்சலப் பிரதேச அரசியல்வாதிகள்
கலவித்திண்டு

thumb| ''பெலோபிலாக்சு எசுகுலெண்டசு''  கட்டைவிரலில் கலவித்திண்டு <small>(சிவப்பு நிற அம்பு குறியிடப்பட்டுள்ளது).</small>
**கலவித்திண்டு** (*Nuptial pad*)(கட்டைவிரல் திண்டு, அல்லது திருமண சுரப்பு என்றும் அறியப்படுகிறது) என்பது சில முதிர்ந்த ஆண் தவளைகள் மற்றும் சாலமண்டர்களில் காணப்படும் இரண்டாம் நிலை பாலினப் பண்பு ஆகும். ஆண்ட்ரோஜன் இயக்குநீரால் தூண்டப்படும், இனப்பெருக்க சுரப்பி (ஒரு வகை சளி சுரப்பி) ஆகும். இது முன்கையில் கட்டைவிரலின் பக்கத்தில் காணப்படும் கூரான புறவணியிழைய வீக்கம் ஆகும். இது கலவியின் போது பெண் தவளையினை பிடியில் வைக்க உதவுகிறது. சில சிற்றினங்களில் ஆண்-ஆண் சண்டைகளில் பயன்படுத்தப்படலாம்.

## வரலாறு
ஆத்திரிய உயிரியலாளர் பால் கம்மரர் மருத்துவச்சி தேரைகளின் கலவித்திண்டில் ஆய்வுகள் மேற்கொண்டார். இலாமார்க்கியன் பரிணாம வளர்ச்சியின் சான்றாக, தலைமுறையிலிருந்து தலைமுறைக்குச் சந்ததியினரின் வெளிப்படையான விரிவாக்கத்தை இதன் மூலம் தெரிவித்தார்.

## பயன்பாடு
பல நீர்நில சிற்றினங்கள் கலவியின்போது பெண் தவளைகளைப் பற்றக் கலவித் திட்டுகளைப் பயன்படுத்துகின்றன.

*
*

## மேற்கோள்கள்

பகுப்பு:தவளைகள்
பகுப்பு:உடற்கூற்றியல்